Erik Egeland

Erik Egeland (født 21. juli 1921 i Aker, død 19. mars 1996 i Bærum)Erik Egeland in memoriam (Asbjørn Aarnes) Artikkel i Morgenbladet 29. mars 1996 var en norsk journalist, forfatter, avistegner og billedkunstner.Ole Rikard Høisæther, Erik Egeland i Store norske leksikon.

Egeland vokste opp på Bekkelaget og Frogner. Han ble uteksaminert fra Oslo handelsgymnasium i 1941 og studerte deretter hos maleren Carl von Hanno (1901–1953) ved Statens Håndverks- og Kunstindustriskole. Våren 1945 tok han examen artium ved Haagaas Artiumskursus.Egeland, Erik, Tidsinnstilt: fra liv og presse, Dreyer, 1987

Han startet så i Morgenbladet, der han først var nattassistent. Etter et opphold ved Fresno College i USA ble han i 1948 medarbeider ved Morgenbladets kontor i London. I 1950-årene forlot han Morgenbladet igjen for å studere ved malerskolen Académie Julian i Paris. Da han kom tilbake til Norge ble han redaksjonssekretær i Billedbladet NÅ, før han vendte tilbake til Morgenbladet. Sammen med kurator Reidar Revold (1918–1973) bidro han til etableringen av Riksgalleriet. Fra 1955 til 1958 var han formann for Oslo kunstforening.

Fra 1960 var han kulturredaktør i Morgenbladet. Han var formann i Oslo Riksmålsforening 1965–1967. Fra 1970 var han journalist og kunstkritiker i Aftenposten. Han utgav biografier om Kai Fjell og Jakob Weidemann i 1977 og 1978. Han var medlem av Det Norske Akademi for Språk og Litteratur og fra 1980 involvert i barnekunst som stifter og styreleder i Stiftelsen Barnas Historie, Kunst og Kultur.

Han var sønn av direktør John Oscar Egeland (1891–1985) og Eva Barthea Puntervold Winther (1896–1969). Gift med Gunn Bergve og far til journalisten John Olav Egeland (født 1951) og filmklipper Einar Egeland (født 1956). Han var oldebarn av skipsreder Tønnes Puntervold.

 Utgivelser 
Se digitaliserte bøker hos Nasjonalbiblioteket

 Referanser 

Kategori:Norske kulturjournalister
Kategori:Journalister i Morgenbladet
Kategori:Journalister i Aftenposten
Kategori:Norske forfattere
Kategori:Norske billedkunstnere
Kategori:Norske illustratører
Kategori:Medlemmer av Det Norske Akademi
Kategori:Personer fra Oslo
Kategori:Fødsler i 1921
Kategori:Dødsfall i 1996
Kategori:Alumni fra OHG